CELEX: 62008CA0400
Language: fi
Date: 2011-03-24 00:00:00
Title: Asia C-400/08: Unionin tuomioistuimen tuomio (toinen jaosto) 24.3.2011 — Euroopan komissio v. Espanjan kuningaskunta (Jäsenyysvelvoitteiden noudattamatta jättäminen — Sijoittautumisvapaus — EY 43 artikla — Kansallinen lainsäädäntö, joka koskee kaupan yksikköjen sijoittautumista Kataloniaan — Rajoitukset — Oikeuttamisperusteet — Oikeasuhteisuus)

21.5.2011   
            
            
               FI
            
            
               Euroopan unionin virallinen lehti
            
            
               C 152/2
            
         Unionin tuomioistuimen tuomio (toinen jaosto) 24.3.2011 — Euroopan komissio v. Espanjan kuningaskunta
   (Asia C-400/08) (1)
   
   (Jäsenyysvelvoitteiden noudattamatta jättäminen - Sijoittautumisvapaus - EY 43 artikla - Kansallinen lainsäädäntö, joka koskee kaupan yksikköjen sijoittautumista Kataloniaan - Rajoitukset - Oikeuttamisperusteet - Oikeasuhteisuus)
   2011/C 152/02
   Oikeudenkäyntikieli: espanja
   
      Asianosaiset
   
   
      Kantaja: Euroopan komissio (asiamiehet: E. Traversa ja R. Vidal Puig, avustajinaan abogado C. Fernández Vicién ja abogado A. Pereda Miquel)
   
      Vastaaja: Espanjan kuningaskunta (asiamies: N. Díaz Abad)
   
      Väliintulija, joka tukee vastaajan vaatimuksia: Tanskan kuningaskunta (asiamiehet: J. Bering Liisberg ja R. Holdgaard)
   
      Oikeudenkäynnin kohde
   
   Jäsenyysvelvoitteiden noudattamatta jättäminen — EY 43 artiklan rikkominen — Kaupan yksikköjen perustamiselle asetetut rajoitukset — Luvat
   
      Tuomiolauselma
   
   
               1)
            
            
               Espanjan kuningaskunta on jättänyt noudattamatta EY 43 artiklan mukaisia velvoitteitaan antamalla ja/tai pitämällä voimassa seuraavat säännökset:
               
                           —
                        
                        
                           kaupan palvelurakenteista 27.12.2005 annetun lain 18/2005 (Ley 18/2005 de equipamientos comerciales) 4 §:n 1 momentti siltä osin kuin siinä kielletään kaupan suuryksikköjen sijoittaminen vakiintuneiden keskusta-alueiden ulkopuolelle eräissä kunnissa
                        
                     
                           —
                        
                        
                           kaupan palvelurakenteita koskevan aluekaavan hyväksymisestä 10.10.2006 annetun asetuksen 379/2006 (Decreto 379/2006 por el que se aprueba el nuevo Plan territorial sectorial de equipamientos comerciales) liitteen 7 § ja 10 §:n 2 momentti ja liite I siltä osin kuin niissä sallitaan uusien kaupan suuryksikköjen sijoittaminen ainoastaan joillekin harvoille alueille ja edellytetään, etteivät tällaiset uudet kaupan suuryksiköt vie yli 9:ää prosenttia päivittäistavaroiden kulutukseen tarkoitetuista menoista tai 7:ää prosenttia muiden kuin päivittäistavaroiden kulutukseen tarkoitetuista menoista
                        
                     
                           —
                        
                        
                           vähittäiskaupan järjestämisestä 15.1.1996 annetun lain 7/1996 (Ley 7/1996, de ordenación del comercio minorista) 6 §:n 2 momentin ensimmäinen kohta, kaupan palvelurakenteista 27.12.2005 annetun lain 18/2005 8 § ja lain 18/2005 täytäntöönpanosta 10.10.2006 annetun asetuksen 378/2006 (Decreto 378/2006 por el que se desarolla la Ley 18/2005) 31 §:n 4 momentti ja 33 §:n 2 momentti siltä osin kuin näissä edellytetään sellaisten raja-arvojen soveltamista keskittymisasteen ja jo olemassa olevalle vähittäiskaupalle aiheutuvien vaikutusten perusteella, joiden ylittyessä kaupan suuryksikköjen ja/tai uusien keskisuurten kaupan yksikköjen avaaminen ei ole mahdollista, ja
                        
                     
                           —
                        
                        
                           lain 18/2005 täytäntöönpanosta 10.10.2006 annetun asetuksen 378/2006 26 § siltä osin kuin siinä säädetään Comisión de Equipamientos Comercialesin (kaupan palvelurakenteiden komitea) kokoonpanosta siten, että edustettuina ovat jo olemassa olevan vähittäiskaupan edut, säätämättä lainkaan ympäristönsuojelualalla toimivien yhdistysten ja kuluttajien edunvalvontajärjestöjen edustamisesta.
                        
                     
         
               2)
            
            
               Lain 18/2005 täytäntöönpanosta 10.10.2006 annetun asetuksen 378/2006 33 §:n 5 ja 7 momentin yhteensopivuudesta EY 43 artiklan kanssa ei ole syytä lausua.
            
         
               3)
            
            
               Kanne hylätään muilta osin.
            
         
               4)
            
            
               Euroopan komissio, Espanjan kuningaskunta ja Tanskan kuningaskunta vastaavat kukin omista oikeudenkäyntikuluistaan.
            
         
      (1)  EUVL C 285, 8.11.2008.